Euroopa Liidu Teataja L 190 , 04/07/1998 Lk 0076 - 0080



Komisjoni otsus, 30. juuni 1998, millega kehtestatakse Falklandi saartelt pärit kalandus- ja akvakultuuritoodete impordi eritingimused (teatavaks tehtud numbri K(1998) 1850 all) (EMPs kohaldatav tekst) (98/423/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud Austria, Soome ja Rootsi ühinemisaktiga, eriti selle artiklit 11, ning arvestades, et: komisjoni ekspert on teinud Falklandi saartele kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja -järelevalvet käsitlevate Falklandi saarte õigusaktide sätteid võib käsitada samaväärsetena direktiivi 91/493/EMÜ sätetega; Falklandi saarte põllumajandusministeeriumi veterinaarteenistus Veterinary Service (VS) of Department of Agriculture on võimeline tõhusalt kontrollima kehtivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku ametijärku käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva, külmhoone või külmutuslaeva loa-/registreerimisnumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade või külmhoonete loetelu; tuleb koostada nõukogu direktiivis 92/48/EMÜ [2] määratletud tähenduses registreeritud külmutuslaevade loetelu; kõnealune loetelu tuleb koostada VSi poolt komisjonile esitatud teabe põhjal; seepärast peab VS tagama direktiivi 91/493/EMÜ artikli 11 lõike 4 vastavate sätete järgimise; VS on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ning kõnealuses direktiivis sätestatud ettevõtete, kalatöötlemislaevade, külmhoonete või külmutuslaevade heakskiitmist või registreerimist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Veterinary Service of the Department of Agriculture on Falklandi saarte pädev asutus, kes kontrollib ja tõendab kalatoodete vastavust direktiivi 91/493/EMÜ nõuetele. Artikkel 2 Falklandi saartelt pärit kalastus- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt; 3. välja arvatud külmutatud kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõnad "FALKLANDI SAARED" ja päritoluettevõtte, kalatöötlemislaeva, külmhoone või külmutuslaeva registreerimis-/loanumber. Artikkel 3 1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaatidel peab olema VS esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Käesolev otsus on adresseeritud liikmesriikidele. Brüssel, 30. juuni 1998 Komisjoni nimel komisjoni liige Franz Fischler [1] EÜT L 268, 24.9.1991, lk 15. [2] EÜT L 187, 7.7.1992, lk 41. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA HEAKSKIIDETUD KALATÖÖTLEMISLAEVADE LOETELU Number | Nimi | Sadam | 1001 | Petrel | Stanley | 1002 | Argos Pereira | Stanley | 1004 | De Giosa T | Stanley | 1005 | Capricorn | Stanley | 1006 | Beagle FI | Stanley | 1007 | Argos Galicia | Stanley | 1008 | Igueldo | Stanley | 1009 | Golden Touza | Stanley | 1010 | Golden Chicha | Stanley | 1011 | Polar Fury | Stanley | 1012 | John Cheek | Stanley | 1013 | Heroya Primero | Stanley | 1014 | Sil | Stanley | 1016 | Jacqueline (Quark Fishing Stanley Company) | Stanley | --------------------------------------------------